#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 31 ianuarie 2018, în şedinţa ordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 10,19

 Doamna Jitaru Irina, secretarul municipiului Pascani deschide lucrările ședinței ordinare din 31 ianuarie 2018, arătând că este legal constituită, din 19 consilieri în funcție, sunt prezenți 18. Lipsește motivat dl. consilier Conache Eduard-Cătălin. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 2 cetățeni, directorul general al RAGCL Pașcani, mass-media. Înainte de a începe, supune la vot următorul proces-verbal de ședință:

* Procesul-verbal al ședinței ordinare a Consiliului Local din 21 decembrie 2017. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, domnul Prodan Ionuț-Mihai.

**Domnul Prodan Ionuț-Mihai,** presedinte de ședință, dă citire parțial Dispoziției nr. 186/25.01.2018:

####  “ROMÂNIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 186**

**din data de: 25.01.2018**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **31.01.2018**, **ora 10,00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi:”

#### Precizează că pe ordinea de zi sunt 7 proiecte de hotărâre, la care se adaugă

#### 2 proiecte de hotărâre suplimentare. Supune la vot ordinea de zi. Cine este pentru? Abțineri? Împotrivă?

 Pentru: 18

Abțineri: 0

 Împotrivă: 0

 Solicită trecerea la primul punct de pe ordinea de zi.

**1. PROIECT DE HOTĂRÂRE privind aprobarea organizării reţelei şcolare de învăţământ preuniversitar de stat şi particular de pe raza municipiului Paşcani şi aprobarea de denumire pentru unităţile de învăţământ de stat şi particular în anul şcolar 2018-2019**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor:

Comisia economică - Aviz favorabil.

Comisia juridică – Aviz favorabil.

Comisia învățământ – Aviz favorabil.

 **Domnul Pantazi Dumitru**, primarul municipiului Pașcani, retrage de pe ordinea de zi proiectul nr. 5.

Domnul Prodan Ionuț-Mihai, presedinte de ședință, supune la vot ordinea de zi modificată. Cine este pentru? Împotrivă? Abțineri?

 Pentru: 18

Abțineri: 0

 Împotrivă: 0

Întreabă dacă sunt discuții pe marginea proiectului de hotărâre. Dacă nu sunt, supune la vot. Cine este pentru? Abțineri? Împotrivă?

 Pentru: 18

Abțineri: 0

 Împotrivă: 0

 Solicită trecerea la punctul nr. 2 de pe ordinea de zi:

**2. PROIECTUL  DE HOTĂRÂRE privind aprobarea auditului energetic complex pe întregul contur de energie la Regia Autonomă de Gospodărie Comunală și Locativă Pașcani**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz nefavorabil.

Comisia juridică – Aviz favorabil.

Întreabă dacă sunt discuții pe marginea proiectului de hotărâre. Dacă nu sunt, supune la vot. Cine este pentru? Abțineri? Împotrivă?

 Pentru: 17

Abțineri: 0

 Împotrivă: 0

*Doamna Nedelcu Gabriela nu participă la vot.*

Solicită trecerea la punctul nr. 3 de pe ordinea de zi:

**3. PROIECTUL  DE HOTĂRÂRE** privind modificarea tarifului local de producție a energiei termice produsă centralizat în centrale termice de cvartal de către Regia Autonomă de Gospodărie Comunală și Locativă Paşcani, exclusiv energia termică produsă în cogenerare, începand cu data de 01 februarie 2018

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz nefavorabil.

Comisia juridică – Aviz favorabil.

Comisia urbanism – Aviz favorabil.

 Se solicită părerea d-lui Nedelcu Gelu, directorul general al RAGCL Pașcani.

**Domnul Nedelcu Gelu-Costel**, directorul general al RAGCL Pașcani, precizează că au inițiat cele două proiecte de hotărâre. Al doilea proiect, cel privind majorarea prețului la energia termică produsă de RAGCL, are în vedere auditul energetic tocmai votat de consilieri și creșteri successive ale tarifului la gaz metan, curent electric, apa brută, ale salariului minim. Precizează că peste 60 % din salariați au salariul minim. De la precedenta aprobare de tarif din iunie 2015, salariul minim a crescut de la 1050 lei la 1900 lei. Menționează că au fost respectate toate reglementările legale în vigoare. Solicită dacă sunt întrebări.

Domnul Prodan Ionuț-Mihai, presedinte de ședință, precizează că dacă nu sunt întrebări, supune la vot proiectul de hotărâre. Cine este pentru? Împotrivă? Abțineri?

 Pentru: 10

Abțineri: 7

 Împotrivă: 0

*Doamna Nedelcu Gabriela nu participă la vot.*

Solicită trecerea la punctul nr. 4 de pe ordinea de zi:

**4. PROIECTUL  DE HOTĂRÂRE    privind modificarea şi completarea art. 5, alin. (2) din Regulamentul privind instituirea taxei speciale de salubrizare pentru persoanele fizice în Municipiul Pașcani, aprobat prin Hotărârea Consiliului Local al Municipiului Pașcani nr. 144 din 29.09.2017 privind instituirea taxei speciale de salubrizare pentru persoanele fizice în Municipiul Pașcani**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

Se solicită întrebări.

**Domnul Pintilie Marius-Nicolae**, consilier local, cere niște lămuriri despre acea declarație pe propria răspundere și actele ce trebuie atașate de cei care sunt plecați din țară, care trebuie depuse la Serviciul de Taxe și Impozite Locale.

**Domnul Pantazi** **Dumitru**, primarul municipiului Pașcani, precizează că pentru a se evita aglomerația a propus prelungirea termenului de depunere a acestei declarații.

Se poartă discuții pro și contra referitoare la declarația pe propria răspundere și actele ce trebuie atașate în copie la aceasta pentru taxa de salubritate.

**Domnul Haldan Vasile**, consilier local, precizează că trebuie să fie mai atenți pe viitor când votează o astfel de hotărâre.

**Domnul Bodoașcă Mihai-Claudiu**, consilier local, precizează că el era la rând la finanțe când cuiva din fața lui i s-a cerut să pună conform cu originalul pe cărțile de identitate atașate în copie la acea declarație pe propria răspundere și a trebuit să mai stea o dată la rând, ceea ce nu e normal.

*Se vorbește concomitent.*

**Domnul Avrămiuc Vasile**, consilier local, precizează această inițiativă e bună, că cei care acum nu plătesc, vor plăti, dar mai sunt probleme cu aceste acte solicitate.

Domnul Prodan Ionuț-Mihai, presedinte de ședință, precizează că dacă nu sunt întrebări, supune la vot proiectul de hotărâre. Cine este pentru? Împotrivă? Abțineri?

 Pentru: 18

Abțineri: 0

 Împotrivă: 0

Solicită trecerea la punctul nr. 6 de pe ordinea de zi:

**6. PROIECTUL  DE HOTĂRÂRE    privind aprobarea depozitării temporare de către S.C. Industrializarea Cărnii KOSAROM S.A. în incinta Stației de Epurare a Municipiului Pașcani a nămolului rezultat de la stația de epurare Kosarom**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz favorabil.

Comisia juridică – Aviz favorabil.

**Domnul Haldan Vasile**, consilier local, anunță că nu participă la dezbatere și la vot pentru acest proiect de hotărâre.

Domnul Prodan Ionuț-Mihai, presedinte de ședință, solicită întrebări. Dacă nu sunt întrebări, supune la vot proiectul de hotărâre. Cine este pentru? Împotrivă? Abțineri?

 Pentru: 17

Abțineri: 0

 Împotrivă: 0

*Domnul Haldan Vasile nu participă la vot.*

Solicită trecerea la punctul nr. 7 de pe ordinea de zi:

 **7. PROIECTUL  DE HOTĂRÂRE  privind trecerea din proprietatea publică a Municipiului Pașcani, în proprietatea privată a Municipiului Pașcani, a unor bunuri, aflate în administrarea S.C. ApaVital S.A. Iași, în vederea scoaterii din funcțiune, casării și, după caz, valorificării acestora în condițiile legii**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz nefavorabil.

Comisia juridică – Aviz favorabil.

Comisia urbanism – Aviz nefavorabil.

Se solicit discuții.

**Domnul Bodoașcă Mihai-Claudiu**, consilier local, precizează că acest proiect a mai fost pe ordinea de zi aproape în aceeași formă. El nu îl vede oportun în condițiile în care SC Apavital SA nu plătește redevența la nivelul de 1,9 milioane lei. Nu este convins că aceste bunuri trebuie casate. Sunt tablouri electrice descompletate, cei de la Apavital nu au grijă de bunurile date lor în administrare, scade valoarea bunurilor de retur.

**Domnul Costescu Marian**, consilier la Compartimentul Patrimoniu și Contracte, precizează că cele 11 bunuri nu sunt folosite de Apavital.

**Domnul Bodoașcă Mihai-Claudiu**, consilier local, precizează că după cum scrie în liste, aceste bunuri pot fi înlocuite.

**Domnul Olariu Costel-Sorin**, consilier local, precizează că nu poate fi de acord cu Apavital. Spun că nu au nevoie de aceste bunuri, dar în urma dezmembrării ar avea nevoie de o parte din ele. I se pare că cererea e hilară. Până nu se lămurește cu redevența, nu e de acord cu casarea acestor bunuri.

Domnul Prodan Ionuț-Mihai, presedinte de ședință, solicită întrebări. Dacă nu mai sunt întrebări, supune la vot proiectul de hotărâre. Cine este pentru? Împotrivă? Abțineri?

 Pentru: 10

Abțineri: 8

 Împotrivă: 0

Precizează că proiectul nu a trecut.

Solicită trecerea la punctul nr. 8 de pe ordinea de zi:

**8. PROIECTUL  DE HOTĂRÂRE  privind aprobarea Planului de ocupare a funcțiilor publice din cadrul aparatului de specialitate al primarului municipiului Pascani pentru anul 2018**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz favorabil.

Comisia juridică – Aviz favorabil.

Domnul Prodan Ionuț-Mihai, presedinte de ședință, solicită întrebări. Dacă nu sunt întrebări, supune la vot proiectul de hotărâre. Cine este pentru? Împotrivă? Abțineri?

 Pentru: 11

Abțineri: 7

 Împotrivă: 0

Solicită trecerea la punctul nr. 9 de pe ordinea de zi:

 **9. PROIECTUL  DE HOTĂRÂRE  privind desemnarea membrilor provizorii în cadrul Consiliului de Administrație al SC Prest Serv Apa SA Pascani**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică - Aviz favorabil.

Comisia juridică – Aviz favorabil.

**Domnul Prodan Ionuț-Mihai,** presedinte de ședință, solicită propuneri,

**Doamna Nedelcu Gabriela**, viceprimarul municipiului Pașcani, propune ca membrii provizorii în Consiliul de administrație al SC Prest Serv Apa Sa Pașcani pe Guzgă Elena, Apostol Paul-Iulian și Jitaru Irina.

**Domnul Pintilie Marius-Nicolae**, consilier local, precizează că fiind vorba despre persoane, votul ar trebui să fie secret, cum prevede legea.

Se poartă discuții despre modalitatea de votare.

**Domnul Prodan Ionuț-Mihai,** presedinte de ședință, supune la vot modalitatea de votare. Cine este pentru vot deschis? Abțineri? Împotrivă?

 Pentru: 11

Abțineri: 7

 Împotrivă: 0

Cine este pentru vot secret? Abțineri? Împotrivă?

 Pentru: 7

Abțineri: 11

 Împotrivă: 0

*Se vorbește concomitent.*

Supune la vot nominal:

Pentru d-na Guzgă Elena:

 Pentru: 11

Abțineri: 7

 Împotrivă: 0

Pentru dl. Apostol Paul-Iulian:

 Pentru: 11

Abțineri: 7

 Împotrivă: 0

Pentru d-na Jitaru Irina:

 Pentru: 11

Abțineri: 7

 Împotrivă: 0

Supune la vot proiectul de hotărâre cu propunerile votate. Cine este pentru? Abțineri? Împotrivă?

 Pentru: 11

Abțineri: 7

 Împotrivă: 0

Domnul Prodan Ionuț-Mihai, presedinte de ședință, precizează că proiectul a trecut.

Domnul Bodoașcă Mihai-Claudiu, consilier local, precizează că în contextul numirii consiliului de administrație provizoriu, trebuie lămurită problema găsită de Curtea de Conturi și anume acele bunuri în valoare de 1,5 milioane de lei aflate în patrimoniul SC Prest Serv Apa SA, care sunt exploatate fără niciun ban de Apavital. Într-un an nu s-a găsit nicio soluție de rezolvare a acestei probleme. Domnul primar trebuie să aibă în vedere acest aspect. Sunt două variante: ori Apavital să plătească o chirie pe aceste bunuri la Prest Serv la valoarea rămasă de amortizat din aceste bunuri, ori Prest Serv le predă municipalității și apoi sunt date în administrarea Apavital, fiind bunuri de retur. Astăzi, cei de la Prest Serv nu pot efectua nici inventarierea anuală pentru aceste bunuri, pentru că nu au acces la ele.

**Domnul Pantazi Dumitru**, primarul municipiului Pașcani, precizează că dl. consilier a fost într-o comisie acolo.

**Domnul Bodoașcă Mihai-Claudiu,** consilier local, precizează că nu a fost el în acea comisie.

**Domnul Pantazi Dumitru**, primarul municipiului Pașcani, precizează că acolo a fost o conducere.

**Domnul Bodoașcă Mihai-Claudiu,** consilier local, precizează că el a dat două soluții, acolo trebuie rezolvată problema.

**Domnul Prodan Ionuț-Mihai,** presedinte de ședință, precizează că revine la proiectul nr. 9. La art. 3 trebuie mandat cineva pentru relația cu Registrul Comerțului. Solicită o propunere.

**Doamna Nedelcu Gabriela**, viceprimarul municipiului Pașcani, precizează că la ultimul proiect a fost o scăpare. Trebuie nominalizată o persoană care să facă mențiunile la Registrul Comerțului Iași. propune pe Vlad Marius care este jurist în cadrul Primăriei Pașcani.

*Se poartă discuții vizavi de acest aspect. Se precizează că acest proiect a mai fost votat.*

Între orele 10,53 și 11,15 a fost pauză.

**Domnul Avrămiuc Vasile**, consilier local, pune în discuție organigrama Bibiotecii Municipale din Pașcani, precizând că din cele 8 posturi sunt ocupate doar 3. Trebuie dată mai multă atenție acestei instituții și facilitată completarea organigramei.

**Domnul Olariu Costel-Sorin**, consilier local, propune panouri inscripționate cu numele municipiului la intrarea în suburbii. Solicită o discuție cu toți consilierii despre RAGCL Pașcani. Menționează că votul referitor la tarif trebuia să fie unanim. I se pare că RAGCL, Prest Serv și celelalte au fost folosite în scop electoral.

**Domnul Vântur Romel**, cetățean, face vorbire despre hidrofoarele aflate acum în administrarea RAGCL. Precizează că ele au fost folosite pentru ridicarea presiunii apei calde. Menționează că de doi ani Apavital plătește energia electrică pentru aceste hidrofoare. În Consiliul Local nu s-a aprobat niciodată trecerea acestor hidrofoare la Apavital. Se întreabă cât de legal a fost încheiat acest contract.

**Domnul Prodan Ionuț-Mihai,** presedinte de ședință, declară închise lucrările ședinței ordinare.

 Ședința ordinară se încheie la ora 11,30.

**PREȘEDINTE DE ȘEDINȚĂ SECRETARUL MUNICIPIULUI**

 **Consilier PRODAN IONUȚ-MIHAI cons. jr. JITARU IRINA**